《新杨柳四首 其四》
明代·黄省曾

雕梁燕，雕梁燕，年年岁岁常相见。檐下犹垂芳草帘，镜中巳歇桃花面。

平生双处似双飞，诀没离魂不再归。是处逢春添绮丽，偏予闺閤减芳菲。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。